**Blestemul nației române!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Blestemul nației române!

...

Dormiți români, dormiți buștean,

Că sunteți pe mâini foarte bune,

Blestemul nației române

E prostul contemporan.

...

Somn ușor, popor român

Că ți-au dat ăștia somnifere,

Și tu nu mai ești stăpân,

Ci stăpânit de hahalere,

...

Pe care tot tu le-ai ales

Și le-ai pus în fruntea țării,

Că-n creierul spălat și șters

Mai ai doar semnul exclamării!

....

Proștii se dau importanți

Maimuțărindu-i pe străini,

Te-ai rupt de tot din rădăcini

Și parcă ești neam de mutanți!

...

Ai avut cândva renume

Și azi ești plin de proști fuduli

Nici nu mai contezi în lume

Biet popor de somnambuli!

...

Somn ușor popor dresat

Dormi, că asta știi să faci,

Iar dacă vezi cum ești furat

Închizi ochii, dormi și taci!

...

Prea multe să nu-ți dorești,

La multe să nu te-aștepți,

Că tu, chiar dacă te trezești,

Nu reușești să te deștepți!